 समस्या एह् ऐ जे दौनें देशें नां ते गुजरे दे समें थमां कोई सबक हासल कीत्ता ते नां गै 6 एं दहाकें दे उन्माद ते गिद्धदृष्टि, जंगें दे सिलसले दे परैंत बी कोई हल कड्डेआ ऐ।  उनें दौनें देशें सने पूरे दक्खनी एशिया च गडबड़िएं गी गै बढ़ावा दित्ता ऐ।  इस सिलसले च भारत दी मती जोआबदेही बनदी ऐ नां छड़ा इस करी जे भड़काऊं बेआन देने च अगुआ भूमका नभाई ऐ बलके इस करी बी जे पाकिस्तान पिछले केईएं ब’रें दे फौजी शासन दरान लोकतांत्रिक रूप कन्नै कमजोर होई गेदा ऐ ते हुन तोआहीं इस्लामिक अधिकार शाखा अपना बिगड़े दा चेहरा लेईऐ सिर चुक्का करदी ऐ।  पाकिस्तान कन्नै जंग दिआं गल्लां करिऐ भारत दे सुरक्षा सलाहकार एम.के. नारायणन जनेह लोक फौज दे तानाशाह प्रभुत्व गी बढ़ावा देआ करदे न ते ते एहदे कन्नै गै पाकिस्तान च बना करदे लोकतंत्र गी बी नजरंदाज करा करदे न।  पाकिस्तान दे लोकतंत्र दिआं बुआजां देश च लोकतंत्र दी स्थापना लेई संघर्श करा करदिआं न।  नमीं दिल्ली च सत्ता च बैठे दे लोकें पासेआ जारी कीत्ते जा करदे वक्तव्यें मुजब कट्टटरपंथिएं दे हत्थ गै मजबूत होङन जेहहड़े नां ते भारत दे हित च न ते नां गै पाकिस्तान दे।  ऐसे समे च जिसलै दौने गै बक्खिएं दे सत्ताधारी बिना कुसै जिम्मेवारी दी भावना दे कम्म करा करदे होन उस बेल्लै सभ्य समाजें गी अपने उप्पर लोर भार लैंदे होई चलने उप्पर मजबूर होना पौंदा ऐ।  दौनें देशें दे सभ्य समाजें नमीं दिल्ली ते इस्लामाबाद बश्कार गल्लबात प्रक्रिया गी शुरू करोआने गित्तै उनेंगी गल्लबात दी मेज तक्कर आहन्ने लेई केईएं ब’रें थमां सख्त मेहनत करदे होई इक महत्वपूर्ण भूमका नभाई ऐ ते ओह हुन बी इस चाल्ली दे जतन करी।  करदे न।  जंग आहले रवैये गी बदलने गित्तै केईं प्रतिनिधिमंडल पैहले थमां गै दौनें देशें दिएं सरकारे उप्पर दबाव पाने लेई बन्ना पार करी चुके दे न ब एहदे च दौनें बक्खिएं थमां सत्तापक्ख थमां बेहतर सैहयोग ते ताकतवर नीति, जेहहड़ी लोकतंत्र शांति ते नेआंऽ बक्खी वचनबद्ध होऐ दे जतन करने दी लोड़ ऐ।